Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกร
12 ก.พ. 2559

 
สรุปภาวะตลาดเช้า         
SET Index ปรับลดลง 4.9 จุด (-0.38%) ปิดภาคเช้าที่ 1,275.84 จุด ด้วยมูลค่าการซื้อขาย 18,697.20 ลบ. 
Most Positive Impact: PTTEP (0.52 จุด) PTTGC (0.35 จุด) TRUE (0.26 จุด)
Most Negative Impact: KBANK (-0.50จุด) TOP (-0.48 จุด) CPALL (-0.47 จุด)
 
แนวโน้มตลาดบ่าย  
“ความผันผวนยังคงมีอยู่ระวังการทดสอบ 1,275 จุด”  
 
กระแสการโยกเงินออกจากสินทรัพย์เสี่ยงย้ายเข้าสู่สินทรัพย์ปลอดภัยเริ่มเบาลง สินทรัพย์เสี่ยงหลายๆอย่างเริ่มมีแรงซื้อกลับ ราคาน้ำมันดีดขึ้น ตลาดหุ้น Developed Market ดัชนี Dowjones Futures ฟื้นตัวบางๆ สวนทางกับการปรับลดลงของราคาทองคำกว่า 13 เหรียญต่อทรอยออนซ์ และการขาย US 10Y bond Yield จนทำให้อัตราดอกเบี้ยมีการปรับเพิ่มมาเหนือระดับ 1.69% เช่นเดียวกับตลาดเงิน US Dollar เริ่มมีแรงซื้อคืน และฟื้นตัวครั้งแรกในรอบ 6 วัน สวนทางกับสกุลเงินเยนอ่อนค่าเล็กน้อยกลับไปเกิน 113 เยนต่อดอลลาร์ เช่นเดียวกับสกุลอื่นๆในภูมิภาค ริงกิตมาเลเซีย อ่อนค่าขึ้นมา 1.2% เงินบาทก็ปรับอ่อนค่าครั้งแรกในรอบ 7 วัน โดยอ่อนค่าแรง 0.82 และกลับมาอยู่เหนือ 35.5 บาทต่อดอลลาร์อีกครั้ง 
SET Index ยังอยู่เหนือ 1,275 จุด และฟื้นตัวขึ้นมาตามจังหวะ มองแนวต้านวันนี้ไว้ที่ 1,287 จุด หากกลับไปยืนเหนือระดับนี้ได้จะเป็นสัญญาณบรรเทาทุกข์ของตลาดและคาดหวังการฟื้นตัวต่อเนื่องในสัปดาห์หน้าได้ อย่างไรก็ตามความผันผวนของตลาดที่ยังมีอยู่ อาจทำให้ตลาดพลิกกลับมาปรับร่วงแรงอีกครั้ง ควรเพิ่มความระมัดระวังและลดน้ำหนักการลงทุนหาก SET Index ปรับลงต่ำกว่า 1,275 จุด
วันจันทร์ที่ 15 ก.พ.2559 ติดตามการรายงาน GDP Growth ปี 2559 ตลาดคาดไว้ที่ 2.7% ซึ่งมีโอกาสสูงที่จะออกมาดีกว่าคาด เนื่องจากมาตรการของรัฐในการกระตุ้นการจับจ่ายใช้สอยในช่วงสัปดาห์สุดท้ายของปี (หักภาษี 1.5 หมื่นบาท) ได้รับการตอบรับที่ดีมาก น่าจะเป็นส่วนสำคัญที่ช่วยทำให้ GDP Growth เกินกว่า 2.8% ได้ ซึ่งหาก GDP Growth ออกมามากกว่าที่ตลาดคาดจริงจะเป็นปัจจัยบวกที่น่าจะประคองตลาดให้ยังยืนเหนือ 1,260 จุดได้   
กลยุทธ์การลงทุนยังคงถือหุ้นชุดเดิม KTB  MTLS CENTEL PS MCS เพื่อลุ้นตลาดฟื้นตัว แต่ควรเพิ่มความระมัดระวังและลดน้ำหนักการลงทุนหาก SET Index ปรับลงต่ำกว่า 1,275 จุด
 
ประเด็นจับตา/ติดตาม : 
ไทย : 15 ก.พ.2559 รายงาน GDP Growth ของไทย ตลาดคาดไว้ที่ 2.7%    
สหรัฐ : 19 ก.พ.2559 รายงาน CPI โดย Head Line CPI ตลาดคาดไว้ที่ 1.2% ส่วน Core CPI คาดไว้ที่ 2.1%
หุ้นแนะนำ : MCS KTB MTLS 
หุ้นเก็งกำไรระยะสั้น :  – 
 
Investment Theme:  